དམ་པ་དེ་ཉིད་༡༩༣༦ལོར་འབྲས་ལྗོངས་སུ་ཡབ་བློ་བཟང་བླ་མ་དང་ཡུམ་ཉི་མ་སྒྲོལ་མར་འཁྲུངས་པ་དང་ཡུལ་དེར་སློབ་གྲ་འགྲིམ་རྗེས་གྲོང་ཁྱེར་ཀལ་ཀ་ཏའི་སློབ་གྲ་ཆེན་མོར་མཐོ་རིམ་སློབ་སྦྱོང་གནང་།ཁོང་ནི་འབྲས་ལྗོངས་ཀྱི་ཆབ་འབངས་དང་རྒྱ་གར་གྱི་མི་སེར་ཡིན་ཞིང་ལོ་འགའ་ཞིག་རིང་རྒྱ་གར་གཞུང་གི་ལས་བྱེད་གནང་བ་དང་དེ་སྐབས་བོད་ཀྱི་རྒྱལ་ས་ལྷ་སར་ཡོད་པའི་རྒྱ་གར་གཞུང་ཚབ་ཁང་དུའང་ཕྱག་ལས་གནང་འདུག༡༩༦༣ལོ་ནས་བཙན་བྱོལ་བོད་མིའི་སྤྱི་ཚོགས་སུ་ཕྱག་ལས་གནང་སྒོ་གཙུགས་་ཞིང་༡༩༩༨ལོར་རྒས་ཡོལ་དུ་མ་ཕེབས་བར་བོད་གཞུང་གི་ཕྱི་སྲིད་དང་ཆོས་རིག་ལས་ཁུངས་སོགས་སུ་བཞུགས་པ་དང་།༡༩༧༢ལོར་བོད་ཀྱི་དཔེ་མཛོད་ཁང་དུ་ཐོག་མར་འགན་འཛིན་ལས་ཚབ་དང་༡༩༧༤ལོ་ནས་འགན་ཛིན་ངོ་མའི་འགན་བཞེས་ནས་ཕྱག་ལས་གནང་ཡོད་།